
Чӑваш Республикин Патшалӑх Канашӗ 

2013 ҫулхи ака уйӑхӗн 23-мӗшӗнче

йышӑннӑ

1 статья 

Чӑваш Республикин "Чӑваш Республикин Министрсен Кабинечӗ ҫинчен" 2002 ҫулхи ака уйӑхӗн 30-мӗшӗнчи 13 №-лӗ саккунне (Чӑваш Республикин Патшалӑх Канашӗн ведомоҫӗсем, 2002, 49 №; 2005, 62 №; 2006, 71 №; 2007, 73 №; 2008, 75 №; 2009, 80 №; 2011, 88, 91 №-сем; 2012, 
92 (I том), 95 №-сем; "Республика" хаҫат, 2012, раштав уйӑхӗн 29-мӗшӗ; 2013, пуш уйӑхӗн 13-мӗшӗ) ҫакӑн пек улшӑнусем кӗртес:

1) 11 статьяна ҫакӑн пек ҫырса 2.1-мӗш пай хушса хурас:

"2.1. Чӑваш Республикин Министрсен Кабинечӗ Чӑваш Республикин Министрсен Кабинечӗн ларӑвӗсенче Чӑваш Республикин министрӗсен, Чӑваш Республикин патшалӑх комитечӗсен председателӗсен тата ӗҫ тӑвакан влаҫӗн ытти органӗсен ертӳҫисен Чӑваш Республикин министер​ствисен, патшалӑх комитечӗсен тата ӗҫ тӑвакан влаҫӗн ытти органӗсен ӗҫ-хӗл кӑтартӑвӗсем ҫинчен калакан отчечӗсене итлет.";

2) 13 статьяра:

9-мӗш пункта ҫакӑн пек ҫырса хурас:

"9) муниципалитетсем хушшинче тата регион шайӗнче территори оборони тата гражданла оборона енӗпе мероприятисем ирттерессине йӗркелет, Чӑваш Республикин территорийӗнче гражданла оборонӑн планӗсене туса хатӗрлет тата пурнӑҫа кӗртет;";

12-мӗш пункта ҫакӑн пек ҫырса хурас: 

"12) Патшалӑхӑн пушарпа кӗрешекен службин вӑйӗпе пушарсем сӳнтерессине йӗркелет (вӑрманти, хупӑ администраци-территори пӗрлӗхӗ​сенчи пушарсемсӗр, Раҫҫей Федерацийӗн Правительстви ҫирӗплетекен ҫӗршыв хӑрушсӑрлӑхӗшӗн питех те кирлӗ объектсен, пушар тухас хӑ​рушлӑх пур пысӑк пӗлтерӗшлӗ ытти объектсен, Раҫҫей Федерацийӗн халӑ​хӗсен культура еткерлӗхӗн уйрӑмах хаклӑ объекчӗсен переченьне кӗрекен объектсенчи пушарсемсӗр, ҫавӑн пекех нумай ҫынна явӑҫтарса федераци шайӗнче массӑллӑ меропрятисем ирттернӗ чухне пулакан пушарсемсӗр пуҫне);";

3) 14 статьяра:

4-мӗш пункта ҫакӑн пек ҫырса хурас:

"4) Чӑваш Республикин патшалӑх харпӑрлӑхӗнчи е патшалӑх хар​пӑрлӑхне уйӑрман ҫӗр лаптӑкӗсене харпӑрлӑхҫӑсене сутнӑ чухне ҫав ҫӗр лаптӑкӗсем ҫинче вырнаҫнӑ ҫуртсен, хуралтӑсен тата сооруженисен хакне палӑртмалли тата ҫӗр лаптӑкӗсемшӗн тӳлемелли йӗркене ҫирӗплетет;";

4.1-мӗш пункта ", енчен те Федерацин "Раҫҫей автомобиль ҫулӗсем" патшалӑх компанийӗ ҫинчен" тата Раҫ​ҫей Федерацийӗн уйрӑм саккунӗсен акчӗсене улшӑнусем кӗртесси ҫинчен" 2009 ҫулхи утӑ уйӑхӗн 17-мӗшӗнчи 145-ФЗ №-лӗ саккунӗпе урӑххине па​лӑртман пулсан" сӑмахсем хушса хурас;

ҫакӑн пек ҫырса 4.2-мӗш пункт хушса хурас:

"4.2) аренда тӳлевӗн виҫине палӑртмалли йӗркене, Чӑваш Республикин патшалӑх харпӑрлӑхӗнчи ҫӗр лаптӑкӗсемшӗн аренда тӳлевне хывмалли йӗркене, условисене тата сроксене палӑртать;";
4) 15 статьяра:

17-мӗш пункт хӑйӗн вӑйне ҫухатнӑ тесе йышӑнас;

29-мӗш пункта ҫакӑн пек ҫырса хурас:

"29)  Федерацин "Раҫҫей Федерацийӗнче пурне те тивӗҫлӗ медицина страхованийӗ ҫинчен" 2010 ҫулхи чӳк уйӑхӗн 29-мӗшӗнчи 326-ФЗ №-лӗ саккунӗн 10 статйин 5-мӗш пунктӗнче кӑтартнӑ ӗҫлемен граждансене пур​не те тивӗҫлӗ медицина страхованийӗ пама страхлав тӳлевӗсене тӳлесе татма полномочи панӑ Чӑваш Республикин ӗҫ тӑвакан влаҫӗн органне палӑртать.";

5) 17 статьяра:

5-мӗш пункта ҫакӑн пек ҫырса хурас:

"5) халӑха сывлӑш, шыв, автомобиль, ҫӑмӑл таксине те кӗртсе, транспорчӗсем енӗпе муниципалитетсем хушшинче, хула ҫывӑхӗнче тата чукун ҫул транспорчӗ енӗпе хула ҫывӑхӗнче пулӑшу парассине, ҫӑмӑл таксипе пассажирсем тата багаж турттарас сферӑра регионти патшалӑх тӗрӗслевне йӗркелессине тивӗҫтерет;";

ҫакӑн пек ҫырса 6.1-мӗш пункт хушса хурас:

"6.1) пурӑнмалли ҫурт-йӗр тӑвас ӗҫе пурнӑҫланӑ, пурӑнмалли ҫурт-йӗр тӑвас ӗҫе палӑртнӑ компетенцисен шайӗнче патшалӑх асӑрхавне тунӑ чухне саккунсемпе ҫирӗплетнӗ требованисене пӑхӑннине патшалӑх енчен тӗрӗслесе тӑрассине йӗркелет;". 

2 статья 

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

